### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra KF**

Hvad vil vi gerne opnå? Hvorfor stilles forslaget?

Kulturen og de kreative erhverv spiller en stor rolle for økonomisk vækst, branding af byen samt fastholdelse og tiltrækning af borgere til [adresse]. Sammen kan de to sektorer bane vej for at udvikle og skabe nye muligheder og potentialer, der fremmer målet om at gøre [adresse] til en attraktiv by at bo og arbejde i. Kulturen skaber fællesskaber og oplevelser for byens borgere, der samtidig har en kraftig afsmittende effekt på de kreative erhvervsklynger bl.a. indenfor musik, design, mode, arkitektur, film og visuel medieproduktion. Kulturen bidrager ikke blot til oplevelser, refleksion og dannelse men også til samfundsøkonomiske effekter som beskæftigelse, økonomi og sundhed – og til at gøre geografiske områder attraktive for borgere og turister.

Kommunen kan sammen med de kreative erhverv og byens kulturinstitutioner udvikle attraktive initiativer og oplevelser der styrker og udvikler hele [adresse] rettet mod byens borgere og turister. Dette er tidligere set med [adresse] 2017, hvor evalueringen pegede på en 300 % effekt af offentlige investeringer. Med en medfinansieringspulje arbejdes der også med planlægning og realisering af nye OPP og OOP. Det er et fælles kriterie, at der skabes kulturelle oplevelsesprojekter for et publikum.

Kriterier for Offentlig - Privat Partnerskaber (OPP):

* Der er tale om innovative samarbejder, hvor midlerne bruges til reel medfinansiering og gearing af nye kulturprojekter
* Der er krav om dokumentation for, at de søgte midlerne kan generere en betydelig økonomisk effekt i [adresse]. Det kan være i reel omsætning, turismerelaterede effekter/branding, forventet effektivisering m.v.
* Der er krav om, at der sikres egenfinansiering eks. fra andre private eller offentlige kilder på min. 50% af totalbudgettet
* Der er krav om at dokumentere, hvordan partnerskabet understøtter AarhusKompassets fokus på mere værdi for borgerne
* Min. 25% af medfinansieringspuljens midler skal bruges på projekter der foregår i oplandsbyerne
* Kommunen er ansvarlig for forvaltning og administration af midlerne

Kriterier for Offentlig (kommunal) - Offentlig Partnerskaber (OOP):

* Det er et krav, at der er tale om et tværgående forvaltningsmæssigt samarbejde, hvor den ene partner er [adresse]. Det er en fordel, hvis projektet allerede har modtaget midler fra f.eks. Innovationspuljen.
* Finansieringen via puljen skal anvendes mod større nationale og internationale fondsmidler.
* Der skal udarbejdes et strategisk evalueringsdesign, der favner [adresse], og peger på driftsmæssige fordele og effekter.

Det indstilles at

Der afsættes 100 mio. over 4 år til understøttelse af følgende:

En 4-årige kulturinvesteringsmodel, der fungerer som medfinansiering af nye og igangværende kulturprojekter med større potentialer, og som resulterer i målbare effekter på f.eks. turisme, beskæftigelse, klima eller branding af byen. Midlerne kan søges i tværgående kommunale samarbejder og i private partnerskaber. Den Kulturelle medfinansieringspulje skal sikre nemmere adgang til ekstern kapital.

Midlerne fra puljen fungerer som startkapital med formål om;

1) at realisere kulturelle prototyper og pilotprojekter med målbare økonomiske effekter

2) at øge mulighederne for at opnå yderligere funding til større kulturelle events og projekter via nationale og internationale fonde, programmer og øvrige investorer

Investeringen fra Den Kulturelle medfinansieringspulje forventes at kunne øge omsætning, branding og beskæftigelse i [adresse] i gennemsnit 5-10 gange startkapitalens størrelse. Baseret på erfaringer fra Den Vestdanske Filmpulje ses der en dokumenteret økonomisk effekt svarende til en bruttoværditilvækst af de investerede midler på mellem 4 og 16 gange igen.

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.